ເສດຖະກິດ ຂອງຍີ່ປຸ່ນ ຕົກຢູ່ໃນ ສະພາບຖອຍຫຼັງ
ບັນດາ​ນັກ​ເສດຖະສາດ ​ໄດ້​ປະ​ເມີນວ່າ ​ເສດ​ຖະກິດ​ໃຫຍ່​ທີ່​ສຸດ ​ອັນ​ດັບ 3 ຂອງ​ໂ​ລກນັ້ນ ຈະ​ຂະຫຍາຍ​ຕົວ​ຂຶ້ນ ​​ແຕ່​ແລ້ວ ຜົນ​ຜະລິດ​ພາຍ​ໃນໄດ້​ລົດ​ຕົວ​ລົງ 1.6 ​ເປີ​ເຊັນ​ຕໍ່​ປີ.
ເສດຖະກິດຂອງຍີ່ປຸ່ນ ໄດ້ຕົກລົງຢູ່ໃນສະພາບຖອຍຫຼັງ ທີ່ບໍ່ຄາດ ຝັນ ໃນໄຕມາດທີ 3 ຊຶ່ງໄດ້ເຮັດໃຫ້ມັນ ບໍ່ມີຄວາມແນ່ນອນວ່າ ນາຍົກລັດຖະມົນຕີ Shinzo Abe ຈະຖ່ວງເວລາ ການຂຶ້ນພາສີ ຂາຍ ທີ່ບໍ່ເປັນທີ່ນິຍົມນັ້ນ ແລະ ຈະປະກາດການເລືອກຕັ້ງດ່ວນ ສອງປີກ່ອນກຳນົດການລົງຄະແນນສຽງ ຂ່າວບໍ່ດີໃນວັນຈັນມື້ນີ້ ແມ່ນມີຂຶ້ນ ຫຼັງຈາກທີ່ທ່ານ Abe ດຳລົງ ຕຳແໜ່ງໄດ້ 2 ປີມາແລ້ວ ທີ່ທ່ານໄດ້ສັນຍາວ່າ ຈະປັບປຸງ ເສດຖະກິດທີ່ຕົກຕ່ຳ ຜ່ານການໃຊ້ຈ່າຍໃນສາທາລະນະ ເປັນ ຈຳນວນໃຫຍ່ ແລະ ການປະຕິຮູບທາງດ້ານສາທາລະນະຕ່າງໆ ອັນເປັນແຜນການທີ່ທ່ານເອີ້ນວ່າ ບັນດານັກເສດຖະສາດ ໄດ້ປະເມີນວ່າ ເສດຖະກິດໃຫຍ່ທີ່ສຸດ ອັນດັບ 3 ຂອງໂລກນັ້ນ ຈະຂະຫຍາຍຕົວຂຶ້ນ ແຕ່ແລ້ວ ຜົນຜະລິດພາຍໃນ ຫຼື GDP ໄດ້ລົດຕົວລົງ 1 6 ເປີເຊັນຕໍ່ປີ ໃນໄຕມາດທີ 3 ຫຼັງຈາກທີ່ໄດ້ຕົກປິ້ນລົງ 7 3 ເປີເຊັນ ໃນໄຕມາດທີ 2 ຫຼັງຈາກມີການຂຶ້ນພາສີຂາຍ ຂ່າວຂອງການຖອຍຕົວດັ່ງກ່າວ ສົ່ງຜົນ ໃຫ້ຮຸ້ນໃນໂຕກຽວ ຕົກລົງເກືອບ 3 ເປີເຊັນໃນວັນຈັນມື້ນີ້ ແລະ ຍັງຈະສົ່ງຜົນໃນທາງລົບ ຕໍ່ຕະຫລາດຮຸ້ນອືນໆ ເມື່ອຕອນເປີດຕະຫລາດນັ້ນ